**Pályázati űrlap benyújtása e-mailben**

Tájékoztatjuk pályázóinkat, hogy amennyiben a KA1 pályázatok 2015. március 4-i déli 12.00 órai benyújtási határidejével kapcsolatban rendszerproblémák merülnének fel, az Európai Bizottság lehetőséget ad arra, hogy ha nem sikerül az elektronikus űrlap segítségével on-line beküldenie pályázatát, akkor a hivatalos pályázati határidő lejártát követő két órán belül (azaz 2015. március 4., 14.00 óráig) e-mailen keresztül ezt megtehesse.

Az e-mailnek tartalmaznia kell a teljes elektronikus űrlapot, valamint minden olyan fájl mellékletet, amelyet a pályázathoz csatolni kíván. Az e-mailhez szintén csatolnia kell a Beküldési összefoglalóról készített képernyőképet, amelyen jól látszik, hogy az elektronikus űrlapot nem tudta 2015. március 4. déli 12.00 óráig on-line beküldeni.

A fenti esetben pályázatát a KA1@tpf.hu  e-mail címre küldheti el. Ez az e-mail cím 2015. március 4-én 12.00 és 14.00 óra között él, az ezen az időtartamon kívül küldött leveleket nem tudjuk fogadni.

Üdvözlettel:

Tempus Közalapítvány